b'\n_START_ARTICLE_\nCesar Saga\n_START_SECTION_\nTradicionalna zgodba\n_START_PARAGRAPH_\nSaga je bil drugi sin cesarja Kanmuja\xc2\xa0in Fud\xc5\xbeivara no Otomuro. Njegovo osebno ime je bilo Kamino (\xe7\xa5\x9e\xe9\x87\x8e). Saga je bil "izurjen kaligraf", ki je znal pisati v kitaj\xc5\xa1\xc4\x8dini in ki je prvi prirejal cesarska tekmovanja v poeziji (naj\'en). Po legendi je bil prvi japonski cesar, ki je pil\xc2\xa0\xc4\x8daj._NEWLINE_Saga tradicionalno \xc4\x8dastijo na njegovem grobu, ki ga je cesarska hi\xc5\xa1a imenovala\xc2\xa0Saganojamanoe no Misasagi (\xe5\xb5\xaf\xe5\xb3\xa8\xe5\xb1\xb1\xe4\xb8\x8a\xe9\x99\xb5 "cesarski mavzolej Saganojamanoe) v okro\xc5\xbeju Ukjo-ku\xc2\xa0v Kjotu, kjer je njegov\xc2\xa0mavzolej.\n_START_SECTION_\nZapu\xc5\xa1\xc4\x8dina\n_START_PARAGRAPH_\nNa starodavnem Japonskem so \xc5\xbeiveli \xc5\xa1tirje plemeniti klani\xc2\xa0Genpejtokicu (\xe6\xba\x90\xe5\xb9\xb3\xe8\x97\xa4\xe6\xa9\x98). Eden od teh klanov, Minamoto ali Gend\xc5\xbei\xc2\xa0(\xe6\xba\x90\xe6\xb0\x8f), in izmed njih klan Saga Gend\xc5\xbei (\xe5\xb5\xaf\xe5\xb3\xa8\xe6\xba\x90\xe6\xb0\x8f), so potomci 52. cesarja Saga. Sagov sin Minamoto no Toru naj bi bil navdih za protagonista romana\xc2\xa0Princ in dvorne gospe._NEWLINE_V 9. stoletju je cesar Saga z odlokom prepovedal u\xc5\xbeivanje mesa, razen rib in ptic. Tak\xc5\xa1ne so ostale prehranske navade na Japonskem do uvedbe evropskih prehranjevalnih navad v 19. stoletju. Leta 818 je dal ukiniti smrtno kazen._NEWLINE_Cesar Saga igral pomembno vlogo kot zagovornik budisti\xc4\x8dnega meniha Kukaja. Cesar mu je pomagal vzpostaviti \xc5\xa1olo budizma \xc5\xa0ingon z dodelitvijo templja To-d\xc5\xbei v prestolnici\xc2\xa0Hej\'an-kjo (dana\xc5\xa1nji Kjoto).'